1.12  Меншікті капиталдың аудиті

1.12.1 Меншікті капиталды қалыптастыру мен пайдалануды оқып-білу шаруашылық жүргізуші субъектілердің іс-қызметін ұйымдастыру аудитінің маңызды бағыттарының бірі болып саналады. Меншікті капиталдың көлемі бухгалтерлік баланста көрсетілген активтер мен міндеттемелердің құнын бағалауға байланысты.
1.12.2 ҚР-ның «Бухгалтерлік есеп пен қаржылық есеп беру туралы» заңында бұл терминге мынадай анықтама берілген: «Меншікті капитал –субъектінің міндеттемелері шегірленген кейінгі активтері».
1.12.3 Меншікті капиталдың ерекшелігі-ол шаруашылық жүргізуші субъектінің актив көзі ретінде үнемі алға шығу, соған орай оның бар-жоғы білінбейді (оны қолмен ұстауға болмайды).
«Қаржылық есеп беруді ұсыну» ҚЕХС меншікті капиталға мыналар жатады деп көрсетілген: жарғылық, резервтік қосымша төленген және қосымша төленбеген капитал, бөлінбеген табыс (жабылмаған залал).
1.12.4 Жарғылық капитал кәсіпорын мүлкіне оны құрған кездегі қатысушылардың салымының жиынтығы болып табылады. Жарғылық капиталды белгілеу мен қалыптастыру тәртібі және пайдалану шаруашылық жүргізуші субектінің іс-қызметінің өрісі мен жағдайына, ұйымдастыру-құқықтық түріне байланысты. 
1.12.5 Жарғылық капиталды тексергенде аудитор бірінші кезекте келексі жағдайларда қарастырады:
а) жарғылық капитал көлемінің құқықтық –нормативтік акті талаптарына сай болуын;
ә) жарғылық капитал мөлшерінің өзгерту ықтималдығын;
б) бухгалтерлік есепте жарғы капиталының шамасына ықпал ететін операцияларды көрсетудің және қолданған корреспонденциялардың дұрыстығы, көбінесе олардың ішінде төмендегідей өткізбелерге ерекше көңіл бөлнеді
1.12.6 Резервтік капитал-іс жүзінде заңнамамен құрылтайшы құжаттарға сәйкес болжанбаған шығындары және инвесторларға осы мақсаттарға шығынның табыс көлемі жетпеген жағдайда инвесторларға шығынның орнын жабу үшін құралдарды.басқаша айтсақ, резервтік капитал-кәсіпорынның тоқтаусыз жұмысына және үшінші тұлғалардың мүдделерін сақтауға кепіл болып шығады. Мұндай қаржылық көздің бар болуы үшінші тұлғаларға кәсіпорынның өз міндеттемелерін орындайтындығына сенім арттырады. Резервтік капиталдың пайда болуы міндетті және ерікті сипатта. Алғашқы жағдайда ол Қазақстан Республикасының заңнамасына сәйкес, ал екінші жағдайда-кәсіпорынның құрылтайшы құжаттарында, немесе оның есеп саясатында белгіленген тәртіпке сәйкес құрылады. Егер кәсіпорынның құрылтайшы құжаттарында резервтік капитал құру көзделмесе, кәсіпорынның оны құруға құқы жоқ.
1.12.7 Заңнама бойынша резервтік капитал құруға міндетті кәсіпорындар 
Осылайша ашық акционерлік қоғам резервтік капиталды қоғамның шығындарын жабу үшін жарияланған жарғылық капиталдың 15%-нен кем емес мөлшерде жасауы тиіс.
1.12.8 Қоғамның резервтік капиталы мемлекеттік тіркеуден өткен уақытынан бастап екі жыл ішінде құрылуы тиіс. Ол акционерлік қоғамның жалпы жиналысы белгілейтін мөлшерде, таза табыстан (пайдадан) жыл сайын аудару жолымен қалыптасады.
1.12.9 Егер қайсыбір төлемдер нәтижесінде қоғамның резервтік капиталы оның жарияланған жарғылық капиталының 15%-нен кем болып қалса, онда қоғам көрсетілген шамаға дейін резервтік капиталды толықтыру үшін аударымды жаңартуға міндетті.
1.12.10 Жарғылық капиталды тексеру бағдарламасына мынадай аудит процедуралары кіреді (8 кесте)

8 кесте – Жарғылық капитал аудитінің бағдарламасы
	Аудит процедуралары
	Ақпарат көздері

	                                    1
	                            2

	1. Баланс көрсеткіштерінің Баскітап мәліметтеріне сәйкестігін тексеру
	Баланс, 5000 бөлімшенің  шоттары бойынша Бас кітап 

	2. Жарғылық капитал қозғалысының синтетикалық және аналитикалық есебін жүргізудің дұрыстығын тексеру
	Бас кітап, 13 журнал-ордер, акционерлердің тізілімі, акционерлердің есеп карточкалары, құрылтайшы құжаттар, НҚ мен МЕА қабылдау-тапсыру актілері, төлем тапсырмалары, кірістік кассалық ордерлер және т.б.

	3. Жарғылық капиталды қалыптастырудың дұрыстығын тексеру
	Қолданылып жүрген заңнама, құрылтайшы құжаттар, бухгалтерлік анықтама

	4. Құрылтайшылардың жарнасын (салымдарын) кіріске алудың толықтығы мен мерзімділігін тексеру
	НҚ мен МЕА қабылдау-тапсыру актілері, ТМҚ қабылдау актілері, жүкқұжаттар, төлем тапсырмалары, кірістік кассалық ордерлер, бухгалтерлік есеп шоттарындағы жазулар және т.б.

	5. Жарғылық капитал өзгерісінің негізділігін және оны құрылтайшы құжаттарға енгізудің мерзімділігін тексеру
	Құрылтайшылардың (меншік иелерінің) және акционерлердің жалпы жиналысының шешім хаттамалары, эмиссия жобасы мен құрылтайшылық шарты

	6. кәсіпорынның жарғылық капиталға жарна ретінде салынған мүлікті және басқа да мүліктік құқықтарды түгендеу
	Түгендеу актілері, түгендеу тізімдемесі, салыстыру тізімдемесі (ведомость) және т.с.с.

	7. Қолданыстағы заңнамамен салыстырғандағы жарғылық капитал есебінде анықталған ауытқулаоды жою жөніндегі ұсыныстарды әзірлеу мен негіздеу
	Аудитордың тұжырымдары, есептеулері және ұсыныстары



1.12.11 Бақылау сұрақтары
1) Жарғылық капитал аудитінің ерекшіліктері
2) Жарғылық капитал аудитінің бағдарламасы

